ครม.เห็นชอบโครงการประกันภัยข้าวโพดเลี้ยงสัตว์ ปีการผลิต 62 เพื่อช่วยเหลือเกษตรกรผู้เพาะปลูกข้าวโพดเลี้ยงสัตว์จากภัยธรรมชาติ
นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยผลการประชุมคณะรัฐมนตรี หรือ ครม.ว่า ที่ประชุมมีมติเห็นชอบการดำเนินโครงการประกันภัยข้าวโพดเลี้ยงสัตว์ ปีการผลิต 2562 ภายใต้วงเงินงบประมาณ 121.80 ล้านบาท โดยให้ธนาคารเพื่อการเกษตรและสหกรณ์การเกษตร หรือ ธ.ก.ส. จ่ายเงินอุดหนุนค่าเบี้ยประกันภัยแทนรัฐบาลก่อน และเบิกจ่ายเงินชดเชยตามจำนวนที่จ่ายจริง พร้อมด้วยอัตราเฉลี่ยดอกเบี้ยเงินฝากประจำ 6 เดือน ประเภท บุคคลธรรมดาของ 4 ธนาคารพาณิชย์ขนาดใหญ่ บวกร้อยละ 1 ต่อปีในปีงบประมาณถัดไปให้กับ ธ.ก.ส.ทั้งนี้เพื่อให้เกษตรกรผู้เพาะปลูกเขาพูดเลี้ยงสัตว์มีเครื่องมือในการบริหารจัดการความเสี่ยงด้านภัยพิบัติผ่านระบบการประกันภัยและจะเริ่มต้นตั้งแต่วันที่ 1 มีนาคม 2562 เป็นต้นไป        สำหรับการประกันภัยข้าวโพดเลี้ยงสัตว์นี้ แบ่งออกเป็น 2 ระดับ คือ กลุ่มพื้นฐาน หรือ เทียร์ 1 จะให้พื้นที่รับประกันภัยไม่เกิน 3 ล้านไร่ แบ่งเป็นกลุ่มเกษตรกรลูกค้าธ.ก.ส. ไม่เกิน 2.8 ล้านไร่ และกลุ่มเกษตรกรทั่วไป ไม่เกิน 2 แสนไร่ ในอัตราดอกเบี้ยประกันภัยเท่ากันทุกพื้นที่ 59 บาทต่อไร่ ไม่รวมภาษีมูลค่าเพิ่มและอากรแสตมป์ /รัฐบาลอุดหนุน 40.60 บาท และธ.ก.ส.อุดหนุน 23.60 บาท และหากไม่ใช่ลูกค้าธ.ก.ส.เกษตรกรกรจ่ายเอง 23.60 บาท /ได้รับวงเงินคุ้มครองจาก 7 ภัยธรรมชาติ 1,500 บาทต่อไร่ จากภัยศัตรูพืช 750 บาทต่อไร่         ส่วนอีกระดับคือการรับประกันภัยร่วมจ่ายโดยสมัครใจ หรือเทียร์ 2 จะให้พื้นที่รับประกันภัย ไม่เกิน 3 แสนไร่ ในอัตราดอกเบี้ยประกันภัยแตกต่างกันตามความเสี่ยง วงเงินคุ้มครองจาก 7 ภัยธรรมชาติ 240 บาทต่อไร่ และจากภัยศัตรูพืชหรือโรคระบาด 120 บาทต่อไร่